**האדם באביב**

**⏴ במבט חדש לכיתה א**

**היקף יחידת הלימוד:** שעור

**עמוד:** 85

**שימו לב!** שימו לב! את הנושא האדם בעונה (לדוגמה, **אביב**) יש ללמד בכל אחת מן עונות בהתאם לעונה.

מבנה השיעור בכל עונה יהיה דומה לזה המוצע.

# מטרות

* התלמידים יתארו את התנהגות האדם בעונת האביב.
* התלמידים יתארו את השפעת תופעות מזג אוויר ושינויים באורך היום והלילה באביב על התנהגות האדם.
* התלמידים יציינו שהאדם משתמש בכלים טכנולוגיים כדי להגביר את יכולתו להתאים את עצמו למזג האוויר בעונת האביב.

**מהלך השיעור (ראו בעמודים הבאים).**

# מהלך השיעור: האדם באביב

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בשינויים בהתנהגות האדם עקב שינויים האורך היום והלילה ובעקבות שינויים במזג האוויר.פותחים בדיון לברור ידע מוקדם בעזרת השיח שבעמוד 85.* כיצד אנו מתנהגים באביב?
* איך אנחנו מתלבשים באביב?
* מה משפיע על ההתנהגות שלנו באביב?

מוצע להפנות את תשומת לבם של התלמידים לכך שהשינוי בהתנהגות הוא תוצאה של השינויים במזג האוויר ובשינוי באורך היום והלילה.**שימו לב!** דיון זה חוזר באמצעות שאלות מתאימות בקיץ. |
| התנסות | מבצעים את המשימה **כיצד אנחנו מתנהגים באביב?,** עמוד 85.מטרת המשימה היא להראות שלתופעה של התארכות הימים באביב והתחממותם יש השלכות על התנהגותם של בני אדם (בלבוש, בפעולות לארגון הבית והגינה, בילוי יותר שעות פנאי בחוץ). כאן יש לשלב את ההיבט הטכנולוגי- השימוש בכלים טכנולוגיים המותאמים לעונת האביב.- למשל: לבוש מתאים  |
| המשגה | מסכמים בעזרת קטע מידע שבעמוד 85.קוראים את המידע בתבנית **מה למדנו?** |
| יישום | מבקשים מהתלמידים לתאר המלל או לצייר או לצלם מספר התנהגויות שלהם שמשתנות באביב, כגון: שעות של שהייה מחוץ לבית, שינוי בשימוש בפריטי לבוש קלים יותר מאשר בעונת החורף, בהסקת הבית, בהארת הבית ועוד. |
| סיכום ורפלקציה | אילו דברים חדשים למדתי בשיעור?מה היה הכי מעניין?מה עוד הייתי רוצה ללמוד? |